Új tanítás, és milyen hatalmas! - Imalánc.ro
14. január, 2020Igehirdetések, slider Új tanítás, és milyen hatalmas! bejegyzéshez a hozzászólások lehetősége kikapcsolva
Márk Evangéliuma 1, 21-28
Az emberhalászok meghívása után Jézus a kafarnaumi zsinagógába ment. Szokása szerint megint tanításra jelentkezett. Tanítására pozitívan reagált a résztvevők sokasága. Jézus nem szakít népének a vallásos szokásaival, hanem új hangon szól a hívekhez. Tanításának nagy hatása van, mert kezdemenényező és saját tekintélyére épülő stílusban végezte. Ezt a kezdeti lelkesedést, illetve elfogadást a gonosz hangja töri meg. A gonosz nem tűri ezt a jézusi sikert. Ellentámadásba kezd, mert érzi vesztének a közeledtét. Jézust názáretinek nevezi, ezzel felefedi származásának a helyét. A későbbiekben is gyakran ezzel a megnevezéssel találkozunk. Az ördög többes számot használ, ami azt jelenti, hogy nem egyedül van. Kérésében kifejezi, hogy Jézus behatolt a hatáskörébe.
Az örödög felismeri Jézus kilétét és Isten országának a közeledtét. Jézus némaságot parancsol a gonosz lelkeknek. A parancsból kitűnik Jézus hatalmának a természetfeletti eredete. A sokaság reakciója igazolja az esemény csodás jellegét. Az emberek csodálkozva fogadják az új tanítást. Az evangélium lassan kezd kibontakozni. A hír szárnyra kel és eljut a vidék többi településeire is. Jézus csodájának és gyógyításának önmagától terjedő hatása van.
A gonosz lélek ma is munkálkodik. Két fontos csapdája van. Az első, hogy mindenkivel el akarja hitetni, hogy nem létezik, a másik, azt szeretné, ha mindenki csak vele foglalkozna. Jézus azonban már véglegesen legyőzte a Gonosz hatalmát, de ennek ellenére még ma is nagy bajokat képes elkövetni az emberiség életében. Jézus nevének a segítségül hívása által megerősíthetjük ellenállásunkat a gonosz cselvetései ellen.